સૂત્રોના મતે સુષ્માએ પોતાના નિવેદનમાં આતંકવાદના ખાત્મા માટે સાથે કામ કરવાની વાત પર જોર આપ્યું. સુષ્માએ સાર્ક મીટિંગ દરમિયાન પોતાના નિવેદનમાં જણાવ્યું કે આપણા લોકોના આર્થિક વિકાસ, પ્રગતિ, ક્ષેત્રીય સહયોગ માટે શાંતિ અને સુરક્ષાનો માહોલ ખૂબ જ જરૂરી છે. આપણા ક્ષેત્ર અને વિશ્વભરમાં શાંતિ તેમજ સ્થિરતા માટે આતંકવાદ એકમાત્ર સૌથી મોટો ખતરો છે. એ જરૂરી છે કે આપણે આતંકવાદના દરેક સ્વરૂપને ખત્મ કરવા માટે કામ કરીએ અને સહયોગનો માહોલ ઉભો કરીએ.